П Р О Т О К О Л    № 29

от заседание на Комисия по анализ и отчитане степента
на натовареност на органите на съдебната власт
на Висшия съдебен съвет
28 юли 2015 г.

Днес, 28 юли 2015 г., от 12.30 ч. се проведе заседание на Комисията по анализ и отчитане степента на натовареност на органите на съдебната власт (Комисия по натовареност) на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:	КАЛИН КАЛПАКЧИЕВ
ЕЛКА АТАНАСОВА	

ЧЛЕНОВЕ:	
ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА - отсъства
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС експертните сътрудници към комисията: Румен Митев – началник отдел „САОД”, дирекция „ИТСС”, и Емилия Петкова – старши експерт в отдел „САОД”, дирекция „ИТСС”.

След разисквания по предварително обявения дневен ред и допълнително постъпили материали

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред за днешното заседание следните допълнителни точки:
- Определяне на дата за провеждане на втора работна среща на фокус-групата за гражданските дела във връзка с валидиране на осреднените стойности на обработените данни и получените резултати по етапи и тип дела в провеждащото се изследване на натовареността на съдиите – като точка 7 от дневния ред;
- Анализ на данните от регистъра на командированите съдии към 30.06.2015 г. – като точка 8 от дневния ред;
- Писмо изх. № 472/23.07.2015 г. от председателя на Районен съд – Айтос относно статия, публикувана в сайта „Флагман”, в съдържанието на която се твърди, че предстои закриване на РС-Айтос /вх. № 11-07-1643/27.07.2015 г./ – като точка 9 от дневния ред;
- Писмо № 2933/22.07.2015 г. от директора на НСлС и зам.-главен прокурор по разследването с приложени справки за индивидуалната натовареност на следователите в специализираните отдели на НСлС, следствените отдели на окръжните прокуратури, СГП и Специализирана прокуратура за второто тримесечие на 2015 г. /вх. № 11-08-026/27.07.2015 г./ – като точка 10 от дневния ред.

ПО ДНЕВНИЯ РЕД

1. ОТНОСНО: Извлечение от протокол № 26/21.07.2015 г. от заседание на Комисия „Публична комуникация” относно Анализ на медийните изяви на членовете на Висшия съдебен съвет за периода 01.01.2015 г.-30.06.2015 г., в изпълнение на т.9 от Годишната програма на комисията, за запознаване.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение представения от Комисия „Публична комуникация” Анализ на медийните изяви на членовете на Висшия съдебен съвет за периода 01.01.2015 г. – 30.06.2015 г.

2. ОТНОСНО: Извлечение от протокол № 26/21.07.2015 г. от заседание на Комисия „Публична комуникация” относно Грама от Постоянното представителство на Република България към Европейския съюз за заседание на ад хок работната група на Съвета по Механизма за сътрудничество и оценка – 15.07.2015 г. и проведена работна среща на ВСС с министъра на правосъдието на 20.07.2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение представената от Комисия „Публична комуникация” Грама от Постоянното представителство на Република България към Европейския съюз за заседание на ад хок работната група на Съвета по Механизма за сътрудничество и оценка – 15.07.2015 г. и проведена работна среща на ВСС с министъра на правосъдието на 20.07.2015 г.

3. ОТНОСНО: Обсъждане и даване на указания за последващи действия във връзка с изпълнение на решение на Висшия съдебен съвет по протокол № 40/15.07.2015 г.
/Приложение: Пълен стенографски протокол № 40 от заседание на ВСС, проведено на 15.07.2015 г../

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Възлага на членовете на комисията Елка Атанасова и Румен Боев да създадат организация с оглед изпълнението на т. 1.3. от решението на Висшия съдебен съвет по протокол № 40/15.07.2015 г.
3.2. За изпълнение на т. 1.5. от решението на ВСС в срок до 15.09.2015 г. комисията да внесе предложение на ВСС да сформира екипи за петте апелативни райони, включващи членове на ВСС, от които задължително да има представители членове на комисиите: КПА, КБФ, КСА и КАОСНОСВ, както и по един експертен сътрудник от администрацията на ВСС. Задачата на екипите ще бъде разработване на конкретни предложения съгласно текста на т. 1.5. от решението на ВСС.
3.3. Изпраща настоящото решение до всички членове на ВСС, както и до посочените в т. 3.2. комисии, за запознаване и даване на предложения.

4. ОТНОСНО: Извлечение от протокол № 42/23.07.2015 г. от заседание на ВСС относно справка за дисциплинарната дейност на настоящия състав на ВСС, за периода от 03.10.2015 г. до 20.07.2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение решението на Висшия съдебен съвет по протокол № 42/23.07.2015 г. относно справка за дисциплинарната дейност на настиоящия състав на ВСС за периода от 03.10.2015 г. до 20.07.2015 г.
4.2. Възлага на правния експертен сътрудник към комисията  Красимира Василева – началник на отдел „ЮОДКВСС”, дирекция „Правна”, да подготви справка за извършената дейност на КАОСНОСВ, съгласно решението на ВСС.

5. ОТНОСНО: Извлечение от протокол № 29/20.07.2015 г. от заседание на Комисия „Професионална етика и превенция на корупцията” относно изготвяне на отчет за първите шест месеца на 2015 г. на План-графика по изпълнение на мерките, предвидени в Стратегията за превенция и противодействие на корупцията в съдебната система за 2015 г., приет с решение по протокол № 20/22.04.2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема за сведение решението на КПЕПК по протокол № 29/20.07.2015 г. относно изготвяне на отчет за първите шест месеца на 2015 г. на План-графика по изпълнение на мерките, предвидени в стратегията за превенция и противодействие на корупцията в съдебната система за 2015 г., приет с решение на ВСС по протокол № 20/22.04.2015 г.
5.2. Възлага на правния експертен сътрудник към комисията  Красимира Василева – началник на отдел „ЮОДКВСС”, дирекция „Правна”, да подготви справка за извършената дейност от КАОСНОСВ за първите шест месеца на 2015 г. съгласно План-графика по изпълнение на мерките, предвидени в Стратегията за превенция и противодействие на корупцията в съдебната система за 2015 г., приет с решение на ВСС по протокол № 20/22.04.2015 г.

6. ОТНОСНО: Предоставена информация от дирекция „Съдебни кадри и конкурси за магистрати”, изискана от КАОСНОСВ с решение по протокол № 26/21.07.2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема предоставените справки от дирекция „Съдебни кадри и конкурси за магистрати” и я приобщава към материалите, необходими за изготвяне на анализите по данните от регистъра на командированите магистрати към 30.06.2015 г.

7. ОТНОСНО: Определяне на дата за провеждане на втора работна среща на фокус-групата за гражданските дела във връзка с валидиране на осреднените стойности на обработените данни и получените резултати по етапи и тип дела в провеждащото се изследване на натовареността на съдиите.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

7.1. Възлага на фокус-групата за граждански и търговски дела, определена с решение на комисията по Протокол № 14/08.04.2015 г., т.5, да проведе втора работна среща на 29.07.2015 г. от 11.00 часа в сградата на ВСС.
7.2. Срещата по т. 7.1. да се проведе в присъствието на експерт/и по проекта на ВСС ”Подкрепа за Висшия съдебен съвет, свързана с изграждането на капацитет и подобряване на ефективността на съдебната система”, НФМ 2009-2014, ангажиран/и за целите на изследването на натовареността на съдиите.
7.3. Изпраща настоящото решение до всички участници в работната среща на фокус-групата за гражданските дела, за сведение.

8. ОТНОСНО: Анализ на данните от регистъра на командированите съдии към 30.06.2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

8.1. Приема представения Анализ на командированите съдии към 30.06.2015 г., който заедно с приетия в предходното заседание на комисията Анализ на командированите прокурори и следователи към 30.06.2015 г. да бъдат внесени за обсъждане и приемане от Висшия съдебен съвет в заседание след 7.09.2015 г.
8.2. Изисква от Дирекция „Съдебни кадри и конкурси на магистрати” в срок до 30.08.2015 г. да представи справка, касаеща лицата по Регистъра на командированите съдии, прокурори и следователи към 30.06.2015 г., командировани повече  от 12 месеца в един орган, за това дали същите, в периода в който са били командировани, са участвали в обявен/и конкурс/и за повишаване или преместване за заемане на свободна длъжност в органа, в който са командировани.
8.3. Въз основа на справката по т. 8.2. членовете на КАОСНОСВ, изготвили анализите на командированите съдии, прокурори и следователи към 30.06.2015 г., преди предоставянето им за обсъждане от ВСС да ги допълнят с евентуални предложения за изменение или допълване на Правилата за командироване на съдии, прокурори и следователи, съгласно уточненията в днес проведената дискусия.

9. ОТНОСНО: Писмо изх. № 472/23.07.2015 г. от председателя на Районен съд – Айтос с приложена разпечатка от интернет сайта „Флагман” – статия със заглавие „Закриват районните съдилища в Айтос, Царево и Карнобат” /вх. № 11-07-1643/27.07.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

9.1. Приема за сведение писмото вх. № 11-07-1643/27.07.2015 г. от председателя на Районен съд гр. Айтос.
9.2. Да се изпрати отговор на председателя на РС – Айтос съгласно уточненията в днес проведената дискусия.

10. ОТНОСНО: Писмо № 2933/22.07.2015 г. от директора на НСлС и зам.-главен прокурор по разследването с приложени справки за индивидуалната натовареност на следователите в специализираните отдели на НСлС, следствените отдели на окръжните прокуратури, СГП и Специализирана прокуратура за второто тримесечие на 2015 г. /вх. № 11-08-026/27.07.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

10.1. Приема за сведение справките, предоставени от директора на НСлС за индивидуалната натовареност на следователите в следствените отдели на окръжните прокуратури, Софийска градска прокуратура и Специализирана прокуратура за второто тримесечие на 2015 г. 

10.2. Предоставя справките по т. 10.1. на подгрупа „Прокурори и следователи" към Работната група за изготвяне на средносрочна стратегия за човешките ресурси в съдебната система, за запознаване.

						ПРЕДСЕДАТЕЛ НА 
						КОМИСИЯТА:		/п/
								     КАЛИН КАЛПАКЧИЕВ